钦定古今图书集成/明伦汇编/官常典/第635卷 > 权怀恩
## 钦定古今图书集成/明伦汇编/官常典/第635卷 > 权怀恩

按《唐书权万纪传》：怀恩，万纪族孙。祖弘寿，高祖平京
师，擢太仆卿、卢国公。怀恩以荫累迁尚乘奉御，袭爵。
驭人安毕罗为高宗所宠，见帝戏慢不恭，怀恩奏事，
适见之，退杖四十，帝嗟赏曰：“良吏也。”擢万年令，赏罚
明，见恶辄取。时语曰：“宁饮三斗尘，无逢权怀恩。”更庆、
莱、卫、邢、宋五州剌史，洛州长史。所居威名赫然，吏重
足立。尝过汴州，时刺史杨德干亦以严称，与怀恩名
相埒。汴桥新城，立木中途，正过车者，怀恩适过之，示
德干曰：“民不可止邪，焉用此？”德干惭服。迁益州大都
督府长史，卒。